Եվրամիության “Youth in Action” ծրագրի շրջանակներում և Երիտասարդական ակումբների դաշնության (FYCA) նախաձեռնությամբ, միաժամանակ անցկացվող երեք երիտասարդական ծրագրերի՝ «Բացե՛ք դռները» (Open th doors), «PR կոկտեյլ երիտասարդական աշխատողի համար» (PR cocktail for youth worker), «Միջմշակութային ուսուցումն ընդդեմ խտրականության» (ICL vs discrimination) մասնակիցներն ամբողջական և վառ հիշողություններվ չէին հեռանա Հայաստանից, եթե չմասնակցեին հայկական ամենաուրախ տոներից մեկին՝ Վարդավառին, որն էլ համընկավ ծրագրերի անցկացման օրերի հետ: Միջազգային փառատոնն առաջին անգամ անցկացվեց FYCA նախաձեռնությամբ՝ ՀՀ մշակույթի նախարարության, Կոտայքի մարզպետարանի, մի շարք գերատեսչությունների ու միջազգային կառույցների աջակցությամբ: